Nnamukadde atasibazikweya akutte katabanike akatemera mu gy’obukulu 13 n’akeetwalira ku poliisi ng’asaba katwalibwe mu makuumiro g’abaana bangumyamitwe kakangavvulwe amawmu n’okuddaabululwa ng’agamba nti kasusse okwetoolatoola n’ebyabandi.
Musajjamukulu ono Ssaalongo Ntaaho Emmanuel mutuuze mu muluka gwe Kagyerera ekisangibwa mu ggombolola ye Kibiga mu district eye Kiboga omusasi waffe amusangirizza ku kitebe kya poliisi e Kiboga ng’aleese katabanike akamanyiddwa nga Kyubahiro Henry kaaleese akalize ku miguwa oluvannyuma lw’okubba ensimbi emitwalo ena n’ekitundu eza muliraanwa agamba nti ayagala katwalibwe mu kkomera ly’abaana e Nagguru oba e Kampiringisa kakangavvulwe weesanga kanaawona obubbi bwati bwatangaazizza ku katabanike.
Ono era awadde ne bazadde banne amagezi agayinza okubayamba okukuza abaana nga tebaliimu mize gya kwetooleratoolera ku bitali byabwe.Abagambye nti beewalennyo okumanyiiza abaana ssente nga bakyali bato nga bayita mu kubasasula oluvannyuma lw’okubakolerako emirimu.
lug_Latn lug_Latn lug_Latn